CELEX: 32019D1399
Language: fi
Date: 2019-09-10 00:00:00
Title: Komission täytäntöönpanopäätös (EU) 2019/1399, annettu 10 päivänä syyskuuta 2019, täytäntöönpanopäätöksen 2014/909/EU muuttamisesta siltä osin kuin on kyse suojatoimenpiteiden kohteena olevien alueiden luettelosta Italiassa esiintyvän pienen pesäkuoriaisen osalta (tiedoksiannettu numerolla C(2019) 6418) (ETA:n kannalta merkityksellinen teksti.)

12.9.2019   
               
               
                  FI
               
               
                  Euroopan unionin virallinen lehti
               
               
                  L 235/3
               
            
         KOMISSION TÄYTÄNTÖÖNPANOPÄÄTÖS (EU) 2019/1399,
         annettu 10 päivänä syyskuuta 2019,
         täytäntöönpanopäätöksen 2014/909/EU muuttamisesta siltä osin kuin on kyse suojatoimenpiteiden kohteena olevien alueiden luettelosta Italiassa esiintyvän pienen pesäkuoriaisen osalta
         
            
               (tiedoksiannettu numerolla C(2019) 6418)
            
         
         (Ainoastaan italiankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä 2014/909/EU (3) vahvistettiin tiettyjä suojatoimenpiteitä, jotka Italian oli määrä toteuttaa sen jälkeen, kun pienen pesäkuoriaisen (Aethina tumida) esiintymiä oli ilmennyt tietyillä alueilla, alun perin Calabrian ja Sisilian alueilla. Viime vuosina tapahtuneen epidemiologisen kehityksen ja komission täytäntöönpanopäätöksen (EU) 2017/370 (4) voimaantulon jälkeen nämä toimenpiteet rajoittuvat tällä hetkellä Calabrian alueeseen.
                  
               
                     (2)
                  
                  
                     Italia ilmoitti komissiolle 21 päivänä kesäkuuta 2019 pienen pesäkuoriaisen uudesta esiintymästä Sisiliassa. Näin ollen täytäntöönpanopäätöksen 2014/909/EU liitteessä säädetty niiden alueiden luettelo, joilla sovelletaan suojatoimenpiteitä, olisi ulotettava koskemaan uudelleen myös Sisilian aluetta.
                  
               
                     (3)
                  
                  
                     Sen vuoksi täytäntöönpanopäätöstä 2014/909/EU olisi muutettava.
                  
               
                     (4)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen 2014/909/EU liitteessä oleva taulukko seuraavasti:
            
               
                           ”Jäsenvaltio
                        
                        
                           Alueet, joilla sovelletaan suojatoimenpiteitä
                        
                     
                           Italia
                        
                        
                           Calabrian alue: koko alue
                        
                     
                           Sisilian alue: koko alue”
                        
                     
         
         
            2 artikla
            Tämä päätös on osoitettu Italian tasavallalle.
         
         
            Tehty Brysselissä 10 päivänä syyskuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  Komission täytäntöönpanopäätös 2014/909/EU, annettu 12 päivänä joulukuuta 2014, pienen pesäkuoriaisen vahvistettuihin esiintymiin Italiassa liittyvistä tietyistä suojatoimenpiteistä (EUVL L 359, 16.12.2014, s. 161).
         
            (4)  Komission täytäntöönpanopäätös (EU) 2017/370, annettu 1 päivänä maaliskuuta 2017, täytäntöönpanopäätöksen 2014/909/EU muuttamisesta pidentämällä tiettyjen suojatoimenpiteiden soveltamisaikaa ja muuttamalla niiden alueiden luetteloa, joilla sovelletaan suojatoimenpiteitä, Italiassa esiintyvän pienen pesäkuoriaisen osalta (EUVL L 56, 3.3.2017, s. 213).